A Bizottság 1999/18/EK irányelve

(1999. március 18.)

a gépjárművek ködfényszóróiról és az azokhoz használt izzólámpákról szóló 76/762/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/91/EK európai parlamenti és tanácsi irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,

tekintettel a legutóbb Ausztria, Finnország és Svédország csatlakozási okmányával módosított, a gépjárművek ködfényszóróira és az azokhoz használt izzólámpákra vonatkozó tagállami jogszabályok közelítéséről szóló, 1976. július 27-i 76/762/EGK tanácsi irányelvre [3] és különösen annak 10. cikkére,

(1) mivel a 76/762/EGK irányelv a 70/156/EGK irányelvben rögzített EK-típus-jóváhagyási eljárás alá tartozó különálló irányelvek egyike; s mivel ebből következően 70/156/EGK irányelvben foglalt, a járműrendszerekre, alkatrészekre és önálló műszaki egységekre vonatkozó rendelkezések alkalmazandók a 76/762/EGK irányelvre;

(2) mivel különösen a 70/156/EGK irányelv 3. cikkének (4) bekezdése és a 4. cikkének (3) bekezdése megköveteli, hogy minden egyes külön irányelvhez egy, a 70/156/EGK irányelv VI. melléklete szerinti adatközlő lap és típusbizonyítvány is legyen csatolva a típusjóváhagyás elektronikus feldolgozhatósága érdekében; mivel a 76/762/EGK irányelvben előírt típusbizonyítványok ennek megfelelően módosítandók;

(3) mivel az eljárásokat egyszerűsíteni kell, hogy fenn lehessen tartani a 70/156/EGK irányelv 9. cikkének (2) bekezdésében meghatározott egyenértékűséget az egyes külön irányelvek és az Egyesült Nemzetek Szervezete Európai Gazdasági Bizottságának (ENSZ-EGB) megfelelő rendeletei között ez utóbbiak módosítása esetén; mivel első lépésként a 76/762/EGK irányelv műszaki előírásait kell a 19. számú ENSZ-EGB rendeletekkel felváltani kereszthivatkozások révén;

(4) mivel biztosítani kell a legutóbb a 97/28/EK bizottsági irányelvvel [4] módosított 76/756/EGK tanácsi irányelv [5], valamint a legutóbb az 1999/17/EK bizottsági irányelvvel [6] módosított 76/761/EGK tanácsi irányelv [7] előírásainak betartását;

(5) mivel az ezen irányelvben meghatározott intézkedések összhangban vannak a 70/156/EGK irányelv által létrehozott, az irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/762/EGK irányelv a következőképpen módosul:

1. A cím a következőképpen módosul:

"a gépjárművek ködfényszóróira vonatkozó tagállami jogszabályok közelítéséről."

2. Az 1. cikk (1) bekezdése helyébe a következő szöveg lép:

"(1) A tagállamok megadják az EK-alkatrész-típusjóváhagyást valamennyi, a vonatkozó mellékletekben foglalt szerkezeti és vizsgálati követelményeknek megfelelő ködfényszórótípusra."

3. A 2. cikk első bekezdése helyébe a következő szöveg lép:

"A tagállamok a gyártónak megadják az I. melléklet 3. függelékében szereplő mintával egyező EK-alkatrész-típusjóváhagyási jelet minden olyan ködfényszóró típusra, amelyet az 1. cikk szerint jóváhagytak."

4. A 4. cikk helyébe a következő szöveg lép:

"4. cikk

A tagállamok illetékes hatóságai a 70/156/EGK irányelv 4. cikkének (6) bekezdése szerinti eljárás útján tájékoztatják egymást az irányelv alapján általuk megadott, megtagadott vagy visszavont típusjóváhagyásokról."

5. A 9. cikk helyébe a következő szöveg lép:

"9. cikk

Ezen irányelv alkalmazásában jármű: minden közúti közlekedésre szánt, felépítménnyel rendelkező vagy anélküli, legalább négy kerékkel ellátott gépjármű, amelynek legnagyobb tervezési sebessége meghaladja a 25 km/h-t, a sínen futó járművek, a mezőgazdasági és erdészeti traktorok és mozgó munkagépek kivételével."

6. A mellékleteket az ezen irányelv melléklete váltja fel.

2. cikk

(1) 1999. október 1-jétől vagy – amennyiben a 3. cikkben említett dokumentumok kihirdetésére 1999. április 1-jénél később kerülne sor – e dokumentumok tényleges kihirdetését hat hónappal követő időponttól, a ködfényszórókkal kapcsolatos okokra hivatkozással a tagállamok:

- nem tagadhatják meg egy gépkocsitípus vagy ködfényszórótípus EK-típusjóváhagyását, illetve nemzeti típusjóváhagyását, illetve

- nem tilthatják meg a jármű nyilvántartásba vételét, értékesítését, vagy üzembe helyezését, illetve a ködfényszóró értékesítését, illetve üzembe helyezését,

ha a ködfényszóró az ezen irányelvvel módosított 76/762/EGK irányelv előírásainak megfelel, és a 76/756/EGK irányelv előírásainak megfelelően van a járműre felszerelve.

(2) 2000. április 1-jétől kezdődően a tagállamok

- nem adhatnak ki EK-típusjóváhagyást, és

- megtagadhatják a nemzeti típusjóváhagyás megadását

a ködfényszórókkal kapcsolatos indokra hivatkozva bármilyen gépkocsitípusra és ködfényszóróra, ha az ezen irányelvvel módosított 76/762/EGK irányelv előírásai nem teljesülnek.

(3) 2001. április 1-jétől kezdődően a 70/156/EGK irányelv 7. cikke (2) bekezdésének alkalmazásában a ködfényszórókra az ezen irányelvvel módosított 76/762/EGK irányelv előírásai alkalmazandók.

(4) A (2) és (3) bekezdés ellenére pótalkatrészek tekintetében a tagállamok továbbra is kiadnak ködfényszóró EK-típusjóváhagyást, és jóváhagyják ezek forgalomba hozatalát a 76/762/EGK irányelv korábbi változatai szerint, feltéve hogy ezek a ködfényszórók

- már forgalomban lévő járművekhez szolgálnak, továbbá

- megfelelnek a fenti irányelvnek a jármű első forgalomba helyezésekor érvényes előírásainak.

3. cikk

A II. melléklet (1) pontjában említett 19. ENSZ-EGB rendelet szakaszait és mellékleteit 1999. április 1-je előtt az Európai Közösségek Hivatalos Lapjában ki kell hirdetni.

4. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1999. október 1-jéig megfeleljenek; ha azonban a 3. cikkben említett dokumentumok kihirdetésére 1999. április 1-je után kerülne sor, a tagállamok a fenti dokumentumok tényleges kihirdetése után hat hónappal tesznek eleget e kötelezettségüknek. Erről haladéktalanul tájékoztatják a Bizottságot.

A tagállamok a rendelkezéseket 1999. október 1-jétől alkalmazzák, vagy ha a 3. cikkben említett dokumentum kihirdetésére 1999. április 1-je után kerülne sor, akkor a tényleges kihirdetés követően 6 hónappal.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.

5. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1999. március 18-án.

a Bizottság részéről

Martin Bangemann

a Bizottság tagja

[1] HL L 11., 1999.1.16., 25. o.

[2] HL L 42., 1970.2.23., 1. o.

[3] HL L 262., 1976.9.27., 122. o.

[4] HL L 171., 1997.6.30., 1. o.

[5] HL L 262., 1976.9.27., 1. o.

[6] HL L 97., 1999.4.12., 45. o.

[7] HL L 262., 1976.9.27., 96. o.

--------------------------------------------------

MELLÉKLET

"

MELLÉKLETEK JEGYZÉKE

I. MELLÉKLET | A típusjóváhagyással kapcsolatos igazgatási rendelkezések |

1. függelék: | Adatközlő lap |

2. függelék: | Típusbizonyítvány |

3. függelék: | EK-alkatrész-típusjóváhagyási jel minták |

II. MELLÉKLET: | Műszaki követelmények |

I. MELLÉKLET

A TÍPUSJÓVÁHAGYÁSSAL KAPCSOLATOS IGAZGATÁSI RENDELKEZÉSEK

1. EK-ALKATRÉSZ-TÍPUSJÓVÁHAGYÁSI KÉRELEM

1.1. Egy a 70/156/EGK irányelv 3. cikkének (4) bekezdése szerinti fényszórótípusra az EK-alkatrész-típusjóváhagyási kérelmet a gyártónak kell benyújtania.

1.2. Az adatközlő lap mintája az 1. függelékben található.

1.3. A típus-jóváhagyási vizsgálatokra illetékes műszaki szolgálathoz az alábbiakat kell benyújtani:

1.3.1. két minta az ajánlott izzólámpával (izzólámpákkal) ellátva;

1.3.2. a záróüveg anyagául szolgáló műanyag vizsgálatához:

1.3.2.1. záróüveg;

1.3.2.1.1. e záróüvegek közül hat helyettesíthető hat olyan anyagmintával, amelyek mérete min. 60 mm × 80 mm, külső felülete sík vagy domború, középen egy alapvetően sík (300 mm-nél nem kisebb görbületi sugarú) min. 15 mm × 15 mm nagyságú felülettel;

1.3.2.1.2. e záróüvegek, illetve anyagminták mindegyikét a sorozatgyártásban alkalmazott eljárással kell elkészíteni;

1.3.2.2. egy fényvisszaverő, amelyre a záróüvegek a gyártó utasításai szerint felszerelhetők.

1.3.3. A záróüvegek és esetleges bevonatuk anyaga mellé csatolni kell az anyagok jellemzőiről készült vizsgálati jegyzőkönyveket, amennyiben ezeket már megvizsgálták.

2. JELÖLÉSEK

2.1. Az EK-alkatrész-típusjóváhagyásra benyújtott berendezéseken a következő jelöléseket kell feltüntetni:

2.1.1. a gyártó kereskedelmi neve vagy védjegye;

2.1.2. cserélhető fényforrású lámpák esetén: az előírt izzólámpa (-lámpák) típusa;

2.1.3. nem cserélhető fényforrású lámpák esetén: a névleges feszültség és teljesítmény.

2.2. E jelöléseket a berendezés világító felületén, illetve világító felületei egyikén kell tisztán olvashatóan és eltávolíthatatlanul elhelyezni. Kívülről láthatónak kell lenniük akkor is, ha a berendezést a járműre szerelték.

2.3. Minden berendezésen legyen elegendő hely az alkatrész-típusjóváhagyási jel elhelyezésére. Ezt a helyet az 1. függelékben szereplő ábrákon fel kell tüntetni.

3. AZ EK-ALKATRÉSZ-TÍPUSJÓVÁHAGYÁS MEGADÁSA

3.1. Az EK-alkatrész-típusjóváhagyást meg kell adni, ha a 70/156/EGK irányelv 4. cikkének (3) bekezdése és – adott esetben – a 4. cikkének (4) bekezdésében szereplő követelmények teljesültek.

Megj.:

Ez az irányelv nem tartalmaz olyan rendelkezést, amely egy tagállamot meggátolna abban, hogy megtiltsa az olyan fényszóró-kombinációt, amelyet az irányelv szerint jóváhagyott műanyag záróüveg és (lapátos) fényszórótisztító berendezés alkot.

3.2. Az EK-típusbizonyítvány mintája megtalálható a 2. függelékben.

3.3. Minden jóváhagyott ködfényszórótípus kap egy a 70/156/EGK irányelv VII. melléklete szerinti jóváhagyási számot. Egy adott tagállam nem adhatja ki ugyanazt a számot egy másik ködfényszórótípusra.

3.4. Amennyiben olyan világító és fényjelző berendezésekre kérik az EK-alkatrész-típusjóváhagyást, amelyek egy ködfényszórót és egyéb lámpákat foglalnak magukban, erre egyetlen EK-alkatrész-típusjóváhagyás adható ki, amennyiben a ködfényszóró kielégíti ennek az irányelvnek az előírásait, a jóváhagyásra benyújtott világító és fényjelző berendezés többi lámpája pedig a rájuk vonatkozó külön irányelvek követelményeit.

4. EK-ALKATRÉSZ-TÍPUSJÓVÁHAGYÁSI JEL

4.1. A 2.1. szerinti jelöléseken kívül minden olyan fényszórón, amely az irányelv szerint jóváhagyott típusnak megfelel, szerepelnie kell egy EK-alkatrész-típusjóváhagyási jelnek is.

4.2. Ez a jel a következőkből áll:

4.2.1. egy téglalappal határolt "e" betű, amelyet a típusjóváhagyást kiadó ország száma vagy betűjele követ:

1 Németország esetében

2 Franciaország esetében

3 Olaszország esetében

4 Hollandia esetében

5 Svédország esetében

6 Belgium esetében

9 Spanyolország esetében

11 Egyesült Királyság esetében

12 Ausztria esetében

13 Luxemburg esetében

17 Finnország esetében

18 Dánia esetében

21 Portugália esetében

23 Görögország esetében

IRL Írország esetében;

4.2.2. a téglalap mellett a 70/156/EGK irányelv VII. mellékletében említett típus-jóváhagyási szám 4. részében lévő "alapjóváhagyási számból", amely előtt a 76/762/EGK irányelv vonatkozó mellékletének az EK-alkatrész-típusjóváhagyás megadásának időpontjában utolsó jelentősebb technikai módosítására utaló két számjegy áll. Ebben az irányelvben ez a szám 02.

4.2.3. a következő további jelképek:

4.2.3.1. a "B" betű;

4.2.3.2. műanyag záróüveges ködfényszórók esetén a 4.2.3.1. pont szerint előírt jelzés mellett a "PL" betűket kell feltüntetni;

4.2.3.3. a 3.2. pontban említett típusbizonyítványon minden esetben fel kell tüntetni a vizsgálat során alkalmazandó üzemmódot a 4. melléklet 1.1.1.1. bekezdése [1] szerint és a megengedett feszültséget a 4. melléklet 1.1.1.2. bekezdése [2] szerint.

A megfelelő esetekben a berendezést a következő jelölésekkel látják el:

Olyan lámpaegységeken, amelyek megfelelnek az irányelvnek és úgy vannak kialakítva, hogy az egyik funkció izzószála(i) nem lehet(nek) egyidejűleg bekapcsolva egy másik vele egybeépített világítási funkció izzószálával, egy ferde vonalat (/) helyeznek el az ilyen funkció jele mögött a jóváhagyási jelben.

Akkor azonban, ha csak a ködfényszórót és a tompított fényű lámpát nem lehet egyidejűleg bekapcsolni, a ferde vonalat a ködfényszóró jele mögött kell elhelyezni, vagy külön vagy a jelkombináció végén.

Olyan berendezéseknél, amelyek csak akkor elégítik ki a 4. melléklet [3] követelményeit, ha 6 V vagy 12 V tápfeszültséget kapnak, az izzólámpaaljzat közelében kereszttel (X) áthúzott 24-es szám áll. A tompított fényszóró és a ködfényszóró egymásba építése akkor lehetséges, ha megfelel a 76/756/EGK irányelvnek.

4.3. Az EK-alkatrész-típusjóváhagyási jelet úgy kell elhelyezni a lámpa záróüvegein vagy egyik záróüvegén, hogy az a lámpa járműbe beépítése után is jól látható és eltávolíthatatlan legyen.

4.4. A jóváhagyási jel elhelyezése.

4.4.1. Önálló lámpák:

A 3. függelék 1. ábráján láthatók példák az EK-alkatrész-típusjóváhagyási jelre.

4.4.2. Csoportosított, kombinált és összeépített lámpák:

4.4.2.1. Amennyiben a 3.4. pont szerint olyan típusú világító és fényjelző berendezésre adnak ki egyetlen EK-alkatrész-típusjóváhagyási számot, amely egy fényszóróból és más lámpákból áll, úgy egyetlen EK-alkatrész-típusjóváhagyási jelet lehet kiadni, amely az alábbiakból áll:

4.4.2.1.1. egy téglalappal határolt "e" betűből, amelyet a típusjóváhagyást kiadó tagállam betűjele követ (v.ö. 4.2.1.);

4.4.2.1.2. az alap jóváhagyási számból (lásd: 4.2.2. pont első félmondatát);

4.4.2.1.3. amikor szükséges, az előírt nyílból, amennyiben ez a lámpaegységre, mint egészre vonatkozik.

4.4.2.2. Ez a jel elhelyezhető bárhol a csoportosított, kombinált vagy összeépített lámpán, feltéve hogy:

4.4.2.2.1. a lámpa beszerelése után is látható;

4.4.2.2.2. a csoportosított, kombinált vagy összeépített lámpa semmilyen fényáteresztő alkatrésze nem távolítható el anélkül, hogy egyidejűleg a típus-jóváhagyási jelet is eltávolítanák.

4.4.2.3. Az összes lámpa azonosító jelét, amelyek az EK-alkatrész-típusjóváhagyás kiadásának alapjául szolgáló vonatkozó irányelvnek megfeleltek, a sorszámmal (lásd 4.2.2. második félmondat) és adott esetben a "D" betűvel és az előírt nyíllal együtt kell feltüntetni:

4.4.2.3.1. vagy a megfelelő átvilágított felületen;

4.4.2.3.2. vagy pedig egy csoportban oly módon, hogy a csoportosított, kombinált vagy összeépített lámpák mindegyike egyértelműen azonosítható legyen.

4.4.2.4. E jelzés egyes alkotó részeinek mérete nem lehet kisebb, mint az EK-alkatrész-típusjóváhagyás megadásához alapul szolgáló egyes irányelvekben a legkisebb egyedi jelre megadott érték.

4.4.2.5. A más lámpákkal csoportosított, kombinált vagy összeépített lámpák EK-alkatrész-típusjóváhagyására példák a 3. függelék 2. ábráján találhatók.

4.4.3. Más lámpákkal összeépített olyan lámpákra, amelyek záróüvege más fényszórókhoz is felhasználható:

4.4.3.1. a 4.4.2. pontban foglaltak érvényesek;

4.4.3.2. továbbá, ha ugyanazt a záróüveget alkalmazzák, akkor ez utóbbin szerepelhet az eltérő fényszóró- vagy lámpaegységtípusok típus-jóváhagyási jele azzal a feltétellel, hogy a fényszórótesten, még ha nem is választható el a záróüvegtől, szintén megvan a 2.3. pontban említett hely és rajta van a tényleges funkciót jelző típus-jóváhagyási jel;

4.4.3.3. ha különböző fényszórók vannak egy fényszórótestben, akkor ezek viselhetnek különböző típus-jóváhagyási jeleket.

4.4.3.4. A fényszóróval kölcsönösen összeépített lámpák EK-alkatrész-típusjóváhagyási jelére példák a 3. függelék 3. ábráján láthatók.

4.3. TÍPUSMÓDOSÍTÁSOK ÉS A TÍPUSJÓVÁHAGYÁSOK MÓDOSÍTÁSA

5.1. Az ezen irányelv szerint jóváhagyott típus módosítása esetén a 70/156/EGK irányelv 5. cikkének rendelkezései alkalmazandók.

6. GYÁRTÁSMEGFELELŐSÉG

6.1. A gyártásmegfelelőség biztosítását célzó intézkedéseket fő szabályként a 70/156/EGK irányelv 10. cikkének megfelelően kell meghozni.

6.2. A 70/156/EGK irányelv X. mellékletének 2.3.5. pontja alapján végrehajtásra kerülő ellenőrző vizsgálatok különösen az 5. melléklet 3. pontjában és a 6. mellékletben előírt vizsgálatok, továbbá a X. melléklet 2.4.2 és 2.4.3. pontja szerinti vizsgálatokhoz használandó minták kiválasztásánál az ezen irányelv II. mellékletének 1. pontjában említett dokumentumok 7. melléklete szerinti szempontokat kell alkalmazni.

6.3. A jóváhagyó szerv általában kétévente ellenőrzést tart.

1. függelék

+++++ TIFF +++++

+++++ TIFF +++++

2. függelék

+++++ TIFF +++++

+++++ TIFF +++++

3. függelék

PÉLDÁK AZ EK-ALKATRÉSZ-TÍPUSJÓVÁHAGYÁSI JELRE

+++++ TIFF +++++

1a. ábra

+++++ TIFF +++++

1b. ábra

A fenti ábrán látható EK-alkatrész-típusjóváhagyási jellel ellátott berendezés egy 1471 jóváhagyási számú, az ezen irányelv (02) módosítása alapján Németországban (e1) jóváhagyott ködfényszóró.

Az 1a. ábra azt jelzi, hogy a ködfényszóró műanyag záróüveggel van ellátva, továbbá, hogy nem lehet egyidejűleg bekapcsolva egy másik esetlegesen vele összeépített lámpával.

Az 1b. ábra azt jelzi, hogy a ködfényszóró egy másik, esetlegesen vele összeépített lámpával egyidejűleg is bekapcsolva lehet.

+++++ TIFF +++++

2. ábraUgyanannak az egységnek a részét képező csoportosított, kombinált, illetve összeépített lámpák egyszerűsített jelölése(A függőleges és vízszintes vonalak a fényjelző berendezés alakjának sematikus ábrázolására szolgálnak, ezek nem képezik a típus-jóváhagyási jel részét.)A. MINTA

+++++ TIFF +++++

B. MINTA

+++++ TIFF +++++

C. MINTA

+++++ TIFF +++++

D. MINTA

Megj.:

A négy típus-jóváhagyási jelre vonatkozó példa (A, B, C és D minta) egy világító és fényjelző berendezés egyszerűsített jelölésének négy lehetséges változatát mutatja, amikor két vagy több csoportosított, kombinált, illetve összeépített lámpa egyazon szerelési egység részét képezi. A jóváhagyási jelek szerint a berendezést Németországban hagyták jóvá (e1) a 7120 alap jóváhagyási szám alatt és az alábbiakból tevődik össze:

02 módosítási sorszámú, 76/758/EGK irányelv II. melléklete alapján jóváhagyott, bal oldali felszerelésre szánt első helyzetjelző lámpa (A);

a fényszóró (HCR) bal és jobb oldali közlekedéshez szolgáló tompított fénnyel és legfeljebb 86250-101250 candela közötti fényerejű távolsági fénnyel (a 30-as számmal jelezve), a 02 módosítási sorozatszámú, 76/761/EGK irányelv V. melléklete alapján jóváhagyva, műanyag záróüveggel (PL);

02 módosítási sorozatszámú, 76/762/EGK irányelv alapján jóváhagyott, műanyag záróüvegű (PL) ködfényszóró (B);

1a kategóriájú, első irányjelző lámpa, a 01 módosítási sorozatszámú 76/759/EGK irányelv alapján jóváhagyva.

+++++ TIFF +++++

3. ábraFényszóróval összeépített vagy vele csoportosított lámpa

A fenti példa egy záróüveg jelölését mutatja, amely különböző fényszórótípusokhoz történő felhasználásra szolgál, nevezetesen:

vagy: egy bal és jobb oldali közlekedéshez szolgáló tompított fényű és legfeljebb 86250-101250 candela (a 30-as számmal jelezve) közötti fényerejű távolsági fényű, Németországban (e1) a 7120 alap-jóváhagyási szám alatt, a 04 módosítási sorozatszámú 76/761/EGK irányelv IV. melléklete szerint jóváhagyott fényszóróhoz, amely egy a 02 módosítási sorozatszámú 76/762/EGK irányelv szerint jóváhagyott ködfényszóróval van egymásba építve,

vagy:

egy mindkét oldali közlekedéshez szolgáló, távolsági és tompított fényű, Németországban (e1) a 7122 alap-jóváhagyási szám alatt, a 01 módosítási sorozatszámú 76/761/EGK irányelv II. melléklete alapján jóváhagyott fényszóróhoz, amely a fentivel megegyező ködfényszóróval van egymásba építve,

vagy:

az egyedi lámpaként jóváhagyott fent említett fényszórók bármelyike.

A fényszóró házán csak egy érvényes jóváhagyási szám szerepelhet, például:

+++++ TIFF +++++

vagy

+++++ TIFF +++++

vagy

+++++ TIFF +++++

vagy

+++++ TIFF +++++

II. MELLÉKLET

MŰSZAKI KÖVETELMÉNYEK

1. Az alább felsorolt dokumentumokat összefoglaló 19. ENSZ-EGB rendelete 1. és 5–8. szakaszaiban, valamint a 3–7. mellékleteiben foglalt rendelkezések érvényesek:

- a 02 módosítássorozat, a 02 sorozat 1–4. kiegészítésével együtt [1],

- a 02 módosítássorozat 5. kiegészítése a 19. rendelet 3. felülvizsgálatának helyesbítéseivel együtt [2],

- a 02 módosítássorozat 6. kiegészítése [3],

- a 02 módosítássorozat 7. kiegészítése [4],

- a 02 módosítássorozat 8. kiegészítése [5],

az alábbi kivételekkel:

1.1. 1 A "37. rendeletre" történt hivatkozások alatt "a 76/761/EGK irányelv VII. Melléklete" értendő.

1.2. Az 5.1. bekezdésben a "fenti 2.2.3. bekezdés" helyett "az ezen irányelv I. Mellékletének 1.3.1. pontja" értendő.

1.3. Az 5. melléklet 1.1. bekezdésében és 1. függelékében az A. táblázat címében az "az e rendelet 2.2.4. bekezdése" helyett "az ezen irányelv I. Mellékletének 1.3.2. pontja" értendő.

1.4. Az 5. melléklet 1.2. bekezdésében és 1. függelékében a B. táblázat címében az "e rendelet 2.2.3. bekezdése" helyett "az ezen irányelv I. Mellékletének 1.3.1. pontja" értendő.

1.5. Az 5. melléklet 2.4.2. bekezdésében a "2.2.4.1.1. bekezdés" helyett "az ezen irányelv I. Mellékletének 1.3.2.1.1. pontja" értendő.

1.6. A 7. melléklet 2.3. és 3.3. bekezdéseiben a "12. bekezdés" helyett a "70/156/EGK irányelv 11. cikke" értendő.

1.7. A 6. melléklet 2.5. bekezdésében az "e rendelet 11.1. bekezdése" helyett "a 70/156/EGK irányelv X. Mellékletének 2.1. pontja" értendő.

"

[1] Az irányelv II. Mellékletének 1. pontjában említett dokumentumok.

[2] Az irányelv II. Mellékletének 1. pontjában említett dokumentumok.

[3] Az irányelv II. Mellékletének 1. pontjában említett dokumentumok.

[1]

[2]

[3]

[4] TRANS/WP.29/568.

[5] TRANS/WP.29/617.

--------------------------------------------------